БАРИЛГЫН ҮЙЛ АЖИЛЛАГААНЫ ТУСГАЙ ЗӨВШӨӨРЛИЙН ШИНЭ СУУРЬ НӨХЦӨЛ, ШААРДЛАГА, ЗӨВШӨӨРЛИЙН НЭГДСЭН СИСТЕМ LICENSE.MN-ТАЛААР “BARILGA EXPO ДЭЭР ТАНИЛЦУУЛЛАА
38 дахь удаагаа зохион байгуулагдаж буй “BARILGA EXPO” үзэсгэлэн яармаг 2025.09.12-ны өдөр Буянт-Ухаа спортын ордонд нээлтээ хийж буй бөгөөд уг арга хэмжээнд МБҮА ТББ-ийн Гишүүн  40 орчим ААНБ оролцож байна. 
Барилгын материал үйлдвэрлэгч, ханган нийлүүлэгч, дэвшилтэт техник технологи нэвтрүүлэгч, хөрөнгө оруулагч, төсөл хөтөлбөр хэрэгжүүлэгчид нэгэн дор цуглардаг “BARILGA EXPO 38” дахь удаагийн барилгын үзэсгэлэн яармагт МБҮА ТББ нь Барилгын үйл ажиллагааны тусгай зөвшөөрлийн шинэ суурь нөхцөл, шаардлага болоод 2025.09.05-ны өдрөөс Зөвшөөрлийн нэгдсэн систем license.mn цахим системээр авдаг болсон талаарх мэдээ мэдээллийг өгч ажиллаж байна. 
Мөн МБҮА ТББ-ын үндсэн чиглэл болох Гишүүдэд чиглэсэн арга хэмжээ, Дулаан шийдэл төслийн талаар дэлгэрэнгүй мэдээ мэдээллийг өгч ажиллана. 

НИЙТ ГИШҮҮДДЭЭ:
Монгол, Хятадын барилга, дэд бүтцийн хөрөнгө оруулалтын форум нь 2025 оны төлөвлөгөөнд тусгагдсан томоохон ажлын нэг юм. 
Форум арга хэмжээ нь 2025 оны батлагдсан төлөвлөгөө, төсвийн дагуу зохион байгуулагдаж байна. Зохион байгуулалтын зардлыг хандив, оролцооны хураамж, бусад орлогоор санхүүжүүлж байна.
Хоёр орны барилга бүтээн байгуулалтын салбарт хамтын ажиллагааг шинэ шатанд гарган өргөжүүлэх, хөрөнгө оруулалтын хэмжээг нэмэгдүүлэх, шинэ дэвшилт техник технологи шинэ материал нэвтрүүлэх, Гишүүн байгууллагуудын хооронд харилцаа холбоо бий болгох чухал ач холбогдолтой арга хэмжээ билээ. 
Арга хэмжээнд БНХАУ-ын талаас төрийн болон ТББ-ын дарга, удирдлагууд болон   Дэлхийн топ 500-д багтдаг томоохон корпораци, компаниудын захирал, удирдлагууд хүрэлцэн ирж оролцоно. Өндөр дээд хэмжээний зочид төлөөлөгчдийг хүлээн авах, арга хэмжээг өндөр хэмжээнд зохион байгуулахаар баг нэгжид хуваарилагдан ажиллаж байна.
Энэхүү арга хэмжээ нь Монголын Барилгын Үндэсний Ассоциацийн төдийгүй Монгол Улсын нэр хүндийг өндөрт өргөх, хоёр оны бизнес эрхлэгчдийн хамтын ажиллагааг өргөжүүлэх чухал үйл ажиллагаа тул гишүүн байгууллагуудын оролцоо дэмжлэг маш чухал байна. 
Монгол, Хятадын барилга, дэд бүтцийн хөрөнгө оруулалтын форумд  ивээн тэтгэгчээр оролцож байгаа гишүүд та бүхэндээ гүн талархал илэрхийлье. 
МБҮА ТББ-ын АЖЛЫН АЛБА
сэргээгдэх эрчим хүчний VII үеийн технологийг Монгол Улсад нэвтрүүлж ногоон санхүүгийн бүтээгдэхүүн зарлах нээлтийн үйл ажиллагаа болно
